روسیا آمریکا پرزیدنتی دونالد ترامپ-ین قیریم ایله علاقه دار آچیقلاماسی‌نین "ناراحات ائدیجی" اولا‌راق دیرلندیردی.
دومانین اولوسلار آراسی موناسیبت‌لر کومیته‌سی‌نین صدری لئونید سلوتسکی روس مطبوعاتینا وئردیگی موصاحیبه‌ده ترامپ-ین قیریم-ین اوکراینایا قایتاریلماسینا دایر دونن وئردیگی آچیقلاماسی‌نین روسیا و آمریکا موناسیبت‌لری باخیمین‌دان "ناراحات ائدیجی" اولدوغونو سؤیله‌دی.
روسیا و آمریکا موناسیبت‌لری‌نین اینکیشافی‌نین هله ده احتمال داخیلینده اولدوغونو قئید ائدن سلوتسکی:"لاکین بو نوع بیانات‌لار ترامپ و تیمی حاقینداکی یوکسک گؤزلنتی‌لر اوزرینده سویوق دوش تاثیری یارا‌دیر" ایفاده‌لرینی ایشلتدی.
قیریم-ا عاید آچیقلاما‌لارین آمریکا-نین بیر چوخ قورومو طرفین‌دن دستکلندیگی‌نین فرقینده اولدوق‌لارینی بیلدیرن سلوتسکی: "بو سبب‌دن ترامپ-ین پرزیدنت‌لیگی‌نین ایلک دؤورلرینده اؤلکه‌نین ائلیتنه قارشی اولماسینی دا گؤزله‌یه بیلمریک" دئدی.
قئید ائدک کی، دونن آغ ائو سؤزچوسو شان اسپایسر ترامپ-ین روسیا حکومتین‌دن اوکراینا‌داکی شدتی آزالدیلماسینی و قیریمی قایتاریلماسینی گؤزلدیگینی دئدی.
